प्रधानमंत्री बेंजामिन नेतन्याहू के करीबी सहयोगी स्टेनित्ज ने कहा,‘ अगर असद सीरिया को हमारे खिलाफ ईरान का अग्रिम मोर्चा बनने देते हैं, हमारे ऊपर सीरिया की धरती से हमला होने देते हैं तो उन्हें जानना चाहिए कि यह उनका खात्मा होगा।’ उन्होंने कहा, ‘यह अस्वीकार्य है कि असद अपने महल में बैठे रहें और अपनी सरकार चलाते रहें जबकि सीरिया को इसराईल के खिलाफ हमले का ठिकाना बनने दें।’ स्टेनित्ज ने यह बयान उन खबरों के बाद दिया है जिनमें कहा गया है कि ईरान इसराईल पर हमले की योजना बना रहा है।